Source: http://docplayer.fi/1921675-1-martinlaaksossa-on-hieno-uusi-ostari-mutta-sen-vieressa-sijaitseva-asema-on-huonossa-kunnossa-ja-vaatisi-pikaista-kunnostusta.html
Timestamp: 2017-12-15 18:55:40+00:00
Document Index: 24734167

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ']

1. Martinlaaksossa on hieno uusi ostari, mutta sen vieressä sijaitseva asema on huonossa kunnossa ja vaatisi pikaista kunnostusta. - PDF
1. Martinlaaksossa on hieno uusi ostari, mutta sen vieressä sijaitseva asema on huonossa kunnossa ja vaatisi pikaista kunnostusta.
Download "1. Martinlaaksossa on hieno uusi ostari, mutta sen vieressä sijaitseva asema on huonossa kunnossa ja vaatisi pikaista kunnostusta."
1 MUISTIO - MARTINLAAKSON ASUKASFOORUMI MERCURIA Kauppiaitten kauppaoppilaitos Läsnä noin 80 asukasta sekä kaupungin viranhaltijoita Muistion kirjoittaja: Ella Tanskanen, Myyrmäen aluekoordinaattori, Ohjelma Kahvitarjoilu Tilaisuuden avaus, aluepalvelupäällikkö Katja Syvärinen Kaupunginjohtajan katsaus ja toimialojen edustajien esittely, Kari Nenonen Kysymyksiä ja keskustelua, puheenjohtajana Tapani Mäkinen Tilaisuus päättyy Vastaajat: Tapani Mäkinen, kaupunginhallituksen puheenjohtaja Kari Nenonen, kaupunginjohtaja Martti Lipponen, apulaiskaupunginjohtaja (Keskushallinto) Jukka T. Salminen, apulaiskaupunginjohtaja (Sosiaali- ja terveydenhuolto) Juha-Veikko Nikulainen, apulaiskaupunginjohtaja (Maankäyttö- ja ympäristö) Elina Lehto-Häggroth, apulaiskaupunginjohtaja (Sivistystoimi) Heidi Nygren, toimialajohtaja vs. (Vapaa-aika ja asukasapalvelut) Henry Westlin, kaupungininsinööri (Maankäyttö ja ympäristö) Timo Kallaluoto, aluearkkitehti (Maankäyttö ja ympäristö) Arto Alanko, kaupunginarkkitehti (Maankäyttö ja ympäristö) Katja Syvärinen, aluepalvelupäällikkö (Vapaa-aika ja asukaspalvelut) 1. Martinlaaksossa on hieno uusi ostari, mutta sen vieressä sijaitseva asema on huonossa kunnossa ja vaatisi pikaista kunnostusta. Juha-Veikko Nikulainen: Kehäradan rakentamisen yhteydessä myös vanhat asemat tullaan kunnostamaan. Tähän on varauduttu budjetoimaan rahaa. 2. Martinlaakson terveysasemalle pitäisi saada laboratoriopalveluita erityisesti vanhemmille ihmisille, joiden on vaikea lähteä Myyrmäkeen näytteenottoon. Jukka T. Salminen: Martinlaakson terveysasemalla käynnistyy toukokuun alussa päiväpoliklinikka, joka parantaa terveyspalveluiden tilannetta alueella. Lisäksi Myyrmäen päiväpoliklinikka siirtyy terveysaseman 1. kerrokseen, joka on potilaiden kannalta viihtyisämpi ja parempi sijainti. Lääkäritilanne on tällä hetkellä hyvä. 3. Missä vaiheessa mennään Martinlaakson nuorisotilan asemakaavan osallistumis- ja arviointiprosessia? Juha-Veikko Nikulainen: Osasuunnitelman osalta osallistuminen toteutettiin toukokuussa Nuorisotilat rakennetaan uuden koulun yhteyteen ja vanhat tilat puretaan. Näillä näkymin ne on tarkoitettu vammaisten 1
2 erityisasumista varten ja seuraavaksi alkaa hankesuunnittelu tästä. Tästä järjestettäneen syksyllä asukastilaisuus. 4. Milloin vanha ostoskeskus puretaan? Juha-Veikko Nikulainen: Eri osakkaat ovat keskustelleet siitä, mitä ostoskeskukselle tehdään. Tällä hetkellä näyttä siltä, että paikalle tulee sekä kauppoja että asuntoja. Timo Kallaluoto: Maan omistaa yksityinen taho. Paikalle on suunnitteilla seka asumista että kauppaa. Juha-Veikko Nikulainen: Kaupunki on ilmaissut näihin suunnitelmiin positiivisen kannan. 5. Kaupungin nettisivuilla olevissa suunnitelmissa vanhaa ostaria ei olla suunniteltu purettavan. Jos ostari puretaan, 1-2 kauppaa ei riitä radan länsipuolen asukkaille. Juha-Veikko Nikulainen: Suunnitelmat eivät näy vielä netissä, koska virallista kaavoituspyyntöä ei ole tehty. Paikalle tulee kunnon ruokakauppa. 6. Vantaan lähiönäyttämön säilyttäminen on tärkeä asia alueen asukkaille. Miten lähiönäyttämön käy? Heidi Nygren: Ollaanko harkittu teatterin sijoittumista esimerkiksi uuden nuorisotilan tiloihin? Kommentti: Teatteri ei voi toimia niissä. Haluamme, että nimenomaan Martinlaaksossa olisi palveluita ja että tiloja voisi käyttää monipuolisesti. Tapani Mäkinen: Aktiivisille toimijoille pitää löytyä tiloja. Kommentti: Martinlaakson ostoskeskuksessa on paljon tyhjiä tiloja, sopisiko teatteri sinne? 7. Katriinan terveysaseman lopetettua Seutulasta pitää kulkea Martinlaaksoon terveysasemalle. Matka on pitkä, eivätkä julkiset kulkuyhteydet ole riittävän hyvät. Seutulasta menee kaksi bussia, joista toisella (474) ei pääse Martinlaaksoon ja toinen (45) kulkee enintään kerran tunnissa. Jukka T. Salminen: Katriinaan ei saatu lääkäreitä. Lautakunnalle esitettiin Katriinan palveluiden ulkoistamista, mutta se päätti siirtää toiminnot Martinlaaksoon. Juha-Veikko Nikulainen: Joukkoliikenteen järjestäminen on rahakysymys. Palvelut on pyritty jakamaan mahdollisimman tasaisesti. Asukkaan kommentti: 55-linjalle voisi tehdä vaihtoyhteyden jolla yhteys Seutulaan paranisi. 8. Milloin Länsi-Vantaalle saadaan Kinaporin tai Kampin tyyppiset tilat vanhuksille? Lisäksi terveysaseman jonotusajat ovat liian pitkät. Jukka T. Salminen: Vanhustenhuolto on keskitetty Myyrinkotiin, tähän ei ole näkyvissä muutosta. Toukokuussa avautuva päiväpoliklinikka helpottaa jonotustilannetta. 9. Omalääkäri vaihtuu joka kerta, kun käyn lääkärissä. 2
3 Jukka T. Salminen: Terveysasemilla on toki myös vakituisia lääkäreitä, mutta tilanne on se, että vakituisia lääkäreitä on vaikea saada rekrytoitua mihinkään. 10. Jos lääkäreitä on vaikea saada, voitaisiinko satsata terveydenhoitajiin? Jukka T. Salminen: Sairaanhoitajia on lähes yhtä vaikea saada kuin lääkäreitä. Sairaanhoitajien työnkuva on kyllä muuttumassa niin, että heille tulee esimerkiksi reseptinmyöntämisoikeus. Tämä helpottaa tilannetta joiltain osin. Lääkäripulan helpottamiseksi tarvitaan myös maahanmuuttoa. 11. Alueelle tarvitaan tarpeeksi tiloja nuorille kaikenlaiseen tekemiseen (esim. käsillä tekeminen on suosittua). Heidi Nygren: Länsi-Vantaalla on suhteellisen hyvä tilanne nuorisotilojen suhteen. Lisäksi täällä toimii mm. Vantaan kuvataidekoulu. 12. Milloin Martinlaakson koulu ja nuorisotila valmistuvat? Arto Alanko: Martinlaakson koulun perusparannuksen piti valmistua viime vuoden loppuun mennessä. Urakoinnissa on kuitenkin ilmennyt vastoinkäymisiä, joiden vuoksi valmistuminen on viivästynyt. Ennen kesää tiloja ei saada käyttöön, mutta uskoisin, että ne voidaan ottaa käyttöön heti uuden lukukauden alussa syksyllä. Rakennuksesta tulee valmistuttuaan hyvä ja monikäyttöinen palvelupiste alueen asukkaille. 13. Mitä laittomille romanileireille voi tehdä? Tällainen on esimerkiksi Myyrmäessä Energia- Areenan parkkipaikalla. Tapani Mäkinen: Poliisi on tässä varmastikin ensimmäinen taho. 14. Kommentti: Meillä on toinen koti Pohjanmaalla, Ähtärissä. Siellä on pitkät matkat kaikkiin palveluihin - siihen nähden täällä ovat asiat hyvin. Täällä on totuttu siihen, että kaikki on nurkan takana. 15. Kuinka paljon Marja-Vantaa on myöhässä aikataulustaan? Entä Myyrmäen urheilupuisto? Juha-Veikko Nikulainen: Marja-Vantaa ei ole myöhässä aikataulustaan. Esimerkiksi asuntomessukaava ja koulukaava etenevät. Tavoitteena on, että ensimmäiset rakennustyömaat aloittavat ensi keväänä. Urheilupuisto ei sen sijaan ole edennyt alkuperäisten suunnitelmien mukaan. 16. Asunnontuotantoa on liian vähän ja asuntojen hinnat nousevat todella korkeiksi. Esimerkiksi VVO:n asunnoille on annettu aloitustukia, mutta silti vuokrat ovat korkeat. Mitä tälle voidaan tehdä? Juha-Veikko Nikulainen: Vuokra-asunnontuotantoa säätelevät monet lait. Vuokria valvoo ARA. Vuokraan vaikuttaa esimerkiksi se, kuinka paljon vuokraan varataan korjausrahaa. 17. Miksi kiinteistöveroa on maksettava, vaikka kukaan ei käy huoltamassa kiinteistöä. Tapani Mäkinen: Kiinteistövero on kaupungin kassaan tulevaa tuottoa. 3
4 18. Laajavuoren koulun purkaminen huolestuttaa. On tulossa tiivistä, kaupunkimaista rakentamista, joka ei sovi Martinlaaksoon. Toivomme suunnittelijoiden huomioivan, että asukkaat tarvitsevat hengitystilaa. Esimerkiksi korkeita rakennuksia ei haluta asuinrakennuksia varjostamaan. Juha-Veikko Nikulainen: Kaavaa tehtäessä huomioidaan kyllä varjostukset jne. ja mietitään myös jo alueella asuvien ihmisten viihtyvyyttä. 19. Meluaitoja pitäisi rakentaa Tampere-Helsinki-tielle, Kaivokselan ja Kehä III:sen välille. Uusissa suunnitelmissa tätä ei olla huomioitu. Toivoisin aitaa pientaloalueiden kohdalle. Juha-Veikko Nikulainen: Nykyään tieinvestointien yhteydessä huomioidaan automaattisesti meluaidat. Vanhojen teiden suhteen aidat tehdään pikkuhiljaa. Pidetään esitetty asia mielessä ja lähetetään viestiä valtion suuntaan. 20. Onko totta, ettei Martinlaakson päiväpoliklinikalle ole tulossa lisää lääkäreitä? Jukka T. Salminen: Ei nyt, mutta lääkärien tehtävänjakoon on tulossa muutoksia, ja jatkossa on sekä listalääkäreitä että päiväpoliklinikkalääkäreitä. Syksyn lääkäritilanne näyttää erittäin hyvältä. 21. Käsityöntekijöitä harmittaa, että kansalaisopiston kutomon ohjaajan jäädessä eläkkeelle palkattiin toimistovirkailija, ja kangaspuut myytiin. Meitä on ainakin 30 aktiivista käsityön harrastajaa jotka kaipaavat kutomismahdollisuuksia ja kangaspuita. Kaikki paikat on lopetettu. Katja Syvärinen: Myyrmäen Myyringistä löytyy kangaspuut. Elina Lehto-Häggroth: Aikuisopiston toiminta on kaupungin toimintaa. En tiedä miksi kurssitoiminta on päätetty lopettaa, mutta otan yhteystiedot ja selvitän asiaa. 22. Olen 40 v asunut laajavuoren rinteellä. Rinnettä alaspäin kulkeminen ja ylös nouseminen talvella on todella hankalaa. Näissä on kaiteet, mutta ne ovat aurauksen takia lumen peitossa. Juha-Veikko Nikulainen: Lumitalvia on ollut nyt kolmen talven ajan. Kaikki kalusto on yölläkin liikenteessä. Henry Westlin: Voin viedä viestiä eteenpäin. On luonnollisesti suotavaa, että esteettömyyskaiteet ovat käytössä kun ne kerran on tehty. 23. Hyvin paljon on valitettu, että lääkärille saa aikaa. Eri tutkimuksia ja hoidon vaiheita suorittavat eri lääkärit ja aikaa menee tähän hirveän paljon. Miksei yhtä pientä asiaa voi hoitaa yhdessä paikassa? Jukka T. Salminen: Tilanteen ei tietenkään kuuluisi olla näin. Tulevaisuudessa tarvitsemmekin lisää erikoislääkäreitä joko konsultoivina lääkäreinä tai pysyvästi vuotta sitten olin yhteydessä kunnaninsinööriin teiden kylteistä. Edelleen meillä on täällä yli 40 vuotta vanhoja nimikylttejä joista ei saa selvää. Miksi niitä ei korjata? Juha-Veikko Nikulainen: Kiitos huomioista, viestiä viedään eteenpäin. Jos havaitsette viallisia kylttejä niin voi laittaa sähköpostia Henry Westlinille. 4
5 Heidi Nygren: Muistakaa myös, että kaupungin nettisivuilla vantaa.fi voi jättää palautetta. 25. Kaipaan lisää puistopenkkejä esim. Laajaniityntielle. Laitoin edellisen foorumin jälkeen tästä viestiä rakennusvirastolle. Juha-Veikko Nikulainen: Penkkejä tarvitaan ehdottomasti. 26. Missä vaiheessa miljardi euroa Vantaan velkasäästöjä on kurottu umpeen? Marja-Vantaa on yksi kaupungin suurimmista investoinneista, paljonko siihen on mennyt rahaa? Martti Lipponen: Kysymykseen on mahdoton vastata ihan tarkoilla luvuilla. Kehäradan rakentaminen maksaa noin 290 miljoonaa ja se valmistuu v Avaus marja-rataan on maksanut n. 150 milj. tähän asti. Maaomaisuutta on hankittu milj. väliltä, Kanniston koulun kustannusarvio on n milj. välissä. On vaikea sanoa paljonko velkarahaa ja paljonko omaa rahaa tähän on mennyt. Vuosikate 70 milj. on varattu investointeihin. N. 150 miljoonaa mennyt kaikkiin yhteensä. 27. Investointeja kyllä tehdään eikä tiedetä jatkosta. On aika kaksijakoinen tilanne kun toisaalta haluttiin rakentaa ja tiedettiin melusta. Sen jälkeen taas vaaditaan Finavialta, että melualuetta muutetaan. Martti Lipponen: Kaavoitettaessa laadittiin erillinen osayleiskaava jossa käytiin hyvin tarkasti läpi melukäyrät. Lentomelualue kelpaa esim. teollisuuden toimintaan. Finavia itse pyysi kaupungin lausuntoa melukäyräkokonaisuuksiin. Keskustelua käydään hyvässä hengessä siitä miten reitit valitaan jotta melu olisi mahdollisimman pieni. 28. Seutulan suuntaan pitäisi saada lisää bussilinjoja. Bussit 45 ja 47 kulkevat peräkkäin eli vuoroja voisi rytmittää paremmin. Vaihtoyhteysparannuksia saataisiin aikaan hyödyntämällä esim. linjoja 55, 57 ja 36. 5
MUISTIO - KORSON ASUKASFOORUMI 4.10.2011
MUISTIO - KORSON ASUKASFOORUMI 4.10.2011 Ravintola Villiankka, LUMO Läsnä noin 60 asukasta sekä kaupungin viranhaltijoita Muistion kirjoittaja: Ester Kaljula, Korson aluekoordinaattori, ester.kaljula@vantaa.fi